****

**Tárgy:**  **A tanyagondnoki szolgálatok 2020. és 2021. évi tevékenységéről szóló szakmai beszámoló megtárgyalása**

**E L Ő T E R J E S Z T É S**

**Csemő Község Képviselőtestületének**

**2021. november 17-én tartandó ülésére**

Tisztelt Képviselő-testület!

Csemő Község Önkormányzata, mint fenntartó a tanyagondnoki szolgáltatást 3 szolgálat működtetésével látja el a község külterületén. A működési engedélyekben meghatározott településrészeken a három tanyagondnok egyszemélyes szolgáltatóként működik. Nem minősülnek önálló intézménynek, az önkormányzat költségvetésén belül önálló szakfeladaton jelenik meg.

A feladatokat Nagy László, Szűcs Ferenc és Turcsán István látja el közalkalmazotti jogviszonyban. A feladat ellátásához szükséges iskolai végzettséggel rendelkeznek.

A szolgáltatás nyújtásához szükséges gépjárművek az önkormányzat tulajdonát képezik. A gépjárműpark két 2014-es és egy 2015-ös gyártású összkerék-meghajtású terepjáróból áll.

Megállapítható, hogy a szolgáltatás zavartalan biztosításának mind a személyi, mind pedig a tárgyi feltételei adottak.

A szakmai program és a szakmai munka eredményének értékelése mind a három szolgálatnál azonos, ezért nem külön-külön javaslom tárgyalni az egyes szolgálatokra vonatkozó anyagot, hanem egyben. Egyedüli eltérés az ellátandó területrészekben és a gondozotti létszámban van, ezért a beszámolók tartalma is közel azonos.

A tanyagondnoki szolgálatok működtetésére az állam 3,5 millió Ft-ot biztosít szolgálatonként, ami nagyon fontos, de a személyi juttatásokra sem elég…

Az önkormányzat minden évben a költségvetésében tervezi a feladatellátáshoz szükséges személyi és dologi kiadások fedezetét. A szolgálatok működése zavartalan és finanszírozási problémáktól mentes.

A tanyagondnoki szolgálatok által biztosított lehetőségeket a lakosság az elmúlt 18 - év alatt már megismerte.

A tanyagondnoki szolgálatok 2020. és 2021. évi munkájáról szóló beszámolók az előterjesztés mellékletét képezik.

**A fentiek alapján kérem a Tisztelt Képviselő-testületet, hogy a 3 tanyagondnoki szolgálat 2020. és 2021. évi tevékenységéről szóló beszámolóra vonatkozó határozati javaslatot elfogadni szíveskedjen.**

**… /2021. ( ) határozat**

**Csemő Község Önkormányzatának Képviselő-testülete az I., II., III. sz. Tanyagondnoki Szolgálat 2020. és 2021. évi tevékenységéről szóló beszámolót megtárgyalta és elfogadta.**

**Határidő: azonnal.**

**Felelős: polgármester.**

Csemő, 2021. november 10.

Dr. Lakos Roland

polgármester



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Beszámoló**

**az I. sz. Tanyagondnoki Szolgálat szakmai tevékenységéről**

Tisztelt Képviselő-testület!

A tanyagondnoki szolgáltatás célja a szolgáltatáshiányos településrészeken élő lakosság életfeltételeinek javítása, a közszolgáltatásokhoz való hozzájutás és a szociális alapellátások kiépítésének elősegítése, a település szolgáltatási funkcióinak bővítése, a közösségfejlesztés, valamint a külterületen élő lakosság jobb életminőségének elérése.

A tanyagondnoki szolgáltatás számára meghatározott közvetlen személyes szolgáltatások körébe tartoznak

a.) az alapfeladatok ellátása,

b.) a kiegészítő feladatnak minősülő lakossági szolgáltatások ellátása,

c.) az önkormányzati feladatok megoldását segítő közvetett szolgáltatások biztosítása.

Az alapfeladatok körébe tartoznak többek között:

* közreműködés az étkeztetésben, a házi segítségnyújtásban, a közösségi és szociális információk szolgáltatásában,
* az egészségügyi ellátáshoz való hozzájutás biztosítása, ami magába foglalja a háziorvosi rendelésre szállítást, a gyógyszerkiváltást és a gyógyászati segédeszközökhöz való hozzájutás biztosítását.

Kiegészítő feladatnak minősülnek különösen

* a művelődési, a közösségi, a sport- és szabadidős tevékenységek szervezésében való részvétel,
* a családsegítés feladataiban való közreműködés során a tanyagondnok figyelemmel kíséri a lakosság és különösen a veszélyeztetett családok, valamint a szenvedélybetegek életkörülményeit, részt vesz a veszélyhelyzetek elhárítását célzó intézkedésekben, az intézkedést igénylő esetekben jelzéssel él a fenntartó vagy az arra illetékes szakemberek felé,
* egyéb lakossági szolgáltatások intézésében való részvétel (pl. háztartási gépek, berendezések javításának intézése, egyéni hivatalos ügyek intézésének segítése, lakossági igények továbbítása az önkormányzat felé).

Közvetett, az önkormányzati feladatok megoldását segítő szolgáltatások körében

* tájékoztatást nyújt a lakosság részére az önkormányzati információkról,
* közreműködik az egyéb önkormányzati feladatok elvégzésében (pl. árubeszerzés, közfoglalkoztatottak tevékenységének koordinálása, távolabbi munkaterületre történő szállítása, közterületek rendezettségének, tisztaságának figyelemmel kísérése),
* ellátja a tanyagondnoki szolgálat működtetésével kapcsolatos teendőket (pl. a szolgáltatást biztosító gépjármű tisztaságának, üzemképességének biztosítása).

A fent meghatározott feladatok konkrétan, napi teendőkként élelmiszer, gázpalack, tüzelő beszerzésében, gyógyszerek felíratásában és kiváltásában, takarmány beszerzésében jelennek meg. Igény szerint történik a betegek háziorvosi rendelőbe, polgármesteri hivatalba, okmányirodába, egyéb hivatalos helyre történő szállítása.

Ezen főbb feladatok mellett sok apró, napi szinten jelentkező probléma megoldásához is igénylik a segítséget.

Az ügyfélforgalom az alábbiak szerint alakult az elmúlt két évben:

* 15 fő rendszeresen ellátott,
* 5 fő részére ebéd szállítása,
* 10-12 fő/hét szállítása orvosi rendelésre, ügyintézésre.

Napi szintű feladat a bevásárlás, a gyógyszerek felíratása és kiváltása, illetve az orvosi rendelésre történő szállítás, mely 3-4 főt érint, illetve 5 fő részére ebéd házhozszállítása.

A tavalyi évben a koronavírus járvány miatt elrendelt korlátozások (márciustól júniusig terjedő időszak) ideje alatt lényegesen kevesebb volt a betegszállítási, illetve a személyes ügyintézésre történő szállítási feladat. Viszont aktívan részt vettem az önkormányzat által biztosított ételosztásban, amihez még kapcsolódott a napi szintű gyermekétkeztetés biztosítása.

December és január hónapban a kiemelt feladat a nyugdíjasok karácsonyi csomagjának, illetve az élelmiszercsomagok és a szociális célú tűzifa kiszállítása, melyet az ellátási körzettől függetlenül végzek a település teljes területén.

A napi feladatokról rendeletben meghatározott adattartalmú tevékenységnaplót és gépjármű menetlevelet vezetek.

A feladatok maradéktalan ellátásához elengedhetetlen, hogy az ellátást igénybe vevőkkel jó kapcsolatot alakítsak ki. Jó a munkakapcsolat a háziorvosokkal, a védőnővel, a családsegítő és gyermekjóléti szolgálat munkatársaival.

A szolgálat működésére vonatkozó jogszabályokat maradéktalanul betartom. A segítőkészség, problémamegoldó képesség önmagában nem elég, a tanyagondnoki munka megköveteli az ellátottakkal való szakszerű bánásmódot is, ami állandó továbbképzési kötelezettséget is jelent.

Jogszabály is rendelkezik a kötelező továbbképzések teljesítéséről. 5 éves ciklusokban 60 kreditpontot kell összegyűjteni. A továbbképzéseket központilag szervezik. A tavalyi évben egyet sem sikerült elvégezni a pandémiás helyzet miatt. Az idei év első kétharmadában sem tudtak képzést szervezni, de októberből elindítottak egy jelenléti képzést, melyen a nyársapáti, kocséri és törteli kollegákkal veszünk részt, illetve két kötelező online képzést végeztem el. Így várhatóan a jövő évben meghirdetésre kerülő továbbképzéssel sikerül teljesíteni határidőre a szükséges kreditpontok megszerzését.

Kérem a Tisztelt Képviselő-testületet, hogy a beszámolómat elfogadni szíveskedjen.

Csemő, 2021. november 10.

Nagy László

tanyagondnok



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Beszámoló**

**a II. sz. Tanyagondnoki Szolgálat szakmai tevékenységéről**

Tisztelt Képviselő-testület!

A tanyagondnoki szolgáltatás célja a szolgáltatáshiányos településrészeken élő lakosság életfeltételeinek javítása, a közszolgáltatásokhoz való hozzájutás és a szociális alapellátások kiépítésének elősegítése, a település szolgáltatási funkcióinak bővítése, a közösségfejlesztés, valamint a külterületen élő lakosság jobb életminőségének elérése.

A tanyagondnoki szolgáltatás számára meghatározott közvetlen személyes szolgáltatások körébe tartoznak

a.) az alapfeladatok ellátása,

b.) a kiegészítő feladatnak minősülő lakossági szolgáltatások ellátása,

c.) az önkormányzati feladatok megoldását segítő közvetett szolgáltatások biztosítása.

Az alapfeladatok körébe tartoznak többek között:

* közreműködés az étkeztetésben, a házi segítségnyújtásban, a közösségi és szociális információk szolgáltatásában,
* az egészségügyi ellátáshoz való hozzájutás biztosítása, ami magába foglalja a háziorvosi rendelésre szállítást, a gyógyszerkiváltást és a gyógyászati segédeszközökhöz való hozzájutás biztosítását.

Kiegészítő feladatnak minősülnek különösen

* a művelődési, a közösségi, a sport- és szabadidős tevékenységek szervezésében való részvétel,
* a családsegítés feladataiban való közreműködés során a tanyagondnok figyelemmel kíséri a lakosság és különösen a veszélyeztetett családok, valamint a szenvedélybetegek életkörülményeit, részt vesz a veszélyhelyzetek elhárítását célzó intézkedésekben, az intézkedést igénylő esetekben jelzéssel él a fenntartó vagy az arra illetékes szakemberek felé,
* egyéb lakossági szolgáltatások intézésében való részvétel (pl. háztartási gépek, berendezések javításának intézése, egyéni hivatalos ügyek intézésének segítése, lakossági igények továbbítása az önkormányzat felé).

Közvetett, az önkormányzati feladatok megoldását segítő szolgáltatások körében

* tájékoztatást nyújt a lakosság részére az önkormányzati információkról,
* közreműködik az egyéb önkormányzati feladatok elvégzésében (pl. árubeszerzés, közfoglalkoztatottak tevékenységének koordinálása, távolabbi munkaterületre történő szállítása, közterületek rendezettségének, tisztaságának figyelemmel kísérése),
* ellátja a tanyagondnoki szolgálat működtetésével kapcsolatos teendőket (pl. a szolgáltatást biztosító gépjármű tisztaságának, üzemképességének biztosítása).

A fent meghatározott feladatok konkrétan, napi teendőkként élelmiszer, gázpalack, tüzelő beszerzésében, gyógyszerek felíratásában és kiváltásában, takarmány beszerzésében jelennek meg. Igény szerint történik a betegek háziorvosi rendelőbe, polgármesteri hivatalba, okmányirodába, egyéb hivatalos helyre történő szállítása.

Ezen főbb feladatok mellett sok apró, napi szinten jelentkező probléma megoldásához is igénylik a segítséget.

Az ügyfélforgalom az alábbiak szerint alakul:

* 6 fő rendszeresen ellátott,
* 26 fő alkalmankénti ellátott.

A 6 rendszeresen ellátott idős ember részére minden nap ebédet viszek. A többiek a heti bevásárlást, gyógyszerfelíratást és kiváltást, illetve orvosi rendelésre történő szállítást igénylik.

A tavalyi évben a koronavírus járvány miatt elrendelt korlátozások (márciustól júniusig terjedő időszakban) ideje alatt lényegesen kevesebb volt a betegszállítási, illetve a személyes ügyintézésre történő szállítási feladat. Viszont aktívan részt vettem az önkormányzat által biztosított ételosztásban, amihez még kapcsolódott a napi szintű gyermekétkeztetés biztosítása.

A napi feladatokról rendeletben meghatározott adattartalmú tevékenységnaplót és gépjármű menetlevelet vezetek.

A feladatok maradéktalan ellátásához elengedhetetlen, hogy az ellátást igénybe vevőkkel jó kapcsolatot alakítsak ki. Jó a munkakapcsolat a háziorvosokkal, a védőnővel, a családsegítő és gyermekjóléti szolgálat munkatársaival.

A szolgálat működésére vonatkozó jogszabályokat maradéktalanul betartom. A segítőkészség, problémamegoldó képesség önmagában nem elég, a tanyagondnoki munka megköveteli az ellátottakkal való szakszerű bánásmódot is, ami állandó továbbképzési kötelezettséget is jelent.

Jogszabály is rendelkezik a kötelező továbbképzések teljesítéséről. 5 éves ciklusokban 60 kreditpontot kell összegyűjteni. A továbbképzéseket központilag szervezik. A tavalyi évben egyet sem sikerült elvégezni a pandémiás helyzet miatt. Az idei év első kétharmadában sem tudtak képzést indítani, de októberből elindítottak egy jelenléti képzést, melyen a nyársapáti, kocséri és törteli kollegákkal veszünk részt, illetve két kötelező online képzést végeztem el. Így várhatóan a jövő évben meghirdetésre kerülő továbbképzéssel sikerül teljesíteni határidőre a szükséges kreditpontok megszerzését.

A tavalyi évben is együttműködtem a rendőrséggel a körzeti rendőrrel vagy más Csemőbe vezényelt rendőrrel jártuk a települést. E tevékenységünkkel nagyban hozzájárulunk a tanyán élő idős emberek biztonságérzetének javításához.

Mindezek mellett aktív vezetőségi tagja vagyok a Falugondnokok Duna-Tisza Közi Egyesületének. A vezetőségi ülések során sok hasznos információt kapok, amik megkönnyítik a munkát és segítik a jogszabályok által előírtak gyakorlati alkalmazását.

Kérem a Tisztelt Képviselő-testületet, hogy a beszámolómat elfogadni szíveskedjen.

Csemő, 2021. november 10.

Turcsán István

tanyagondnok



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Beszámoló**

**a III. sz. Tanyagondnoki Szolgálat szakmai tevékenységéről**

Tisztelt Képviselő-testület!

A tanyagondnoki szolgáltatás célja a szolgáltatáshiányos településrészeken élő lakosság életfeltételeinek javítása, a közszolgáltatásokhoz való hozzájutás és a szociális alapellátások kiépítésének elősegítése, a település szolgáltatási funkcióinak bővítése, a közösségfejlesztés, valamint a külterületen élő lakosság jobb életminőségének elérése.

A tanyagondnoki szolgáltatás számára meghatározott közvetlen személyes szolgáltatások körébe tartoznak

a.) az alapfeladatok ellátása,

b.) a kiegészítő feladatnak minősülő lakossági szolgáltatások ellátása,

c.) az önkormányzati feladatok megoldását segítő közvetett szolgáltatások biztosítása.

Az alapfeladatok körébe tartoznak többek között:

* közreműködés az étkeztetésben, a házi segítségnyújtásban, a közösségi és szociális információk szolgáltatásában,
* az egészségügyi ellátáshoz való hozzájutás biztosítása, ami magába foglalja a háziorvosi rendelésre szállítást, a gyógyszerkiváltást és a gyógyászati segédeszközökhöz való hozzájutás biztosítását.

Kiegészítő feladatnak minősülnek különösen

* a művelődési, a közösségi, a sport- és szabadidős tevékenységek szervezésében való részvétel,
* a családsegítés feladataiban való közreműködés során a tanyagondnok figyelemmel kíséri a lakosság és különösen a veszélyeztetett családok, valamint a szenvedélybetegek életkörülményeit, részt vesz a veszélyhelyzetek elhárítását célzó intézkedésekben, az intézkedést igénylő esetekben jelzéssel él a fenntartó vagy az arra illetékes szakemberek felé,
* egyéb lakossági szolgáltatások intézésében való részvétel (pl. háztartási gépek, berendezések javításának intézése, egyéni hivatalos ügyek intézésének segítése, lakossági igények továbbítása az önkormányzat felé).

Közvetett, az önkormányzati feladatok megoldását segítő szolgáltatások körében

* tájékoztatást nyújt a lakosság részére az önkormányzati információkról,
* közreműködik az egyéb önkormányzati feladatok elvégzésében (pl. árubeszerzés, közfoglalkoztatottak tevékenységének koordinálása, távolabbi munkaterületre történő szállítása, közterületek rendezettségének, tisztaságának figyelemmel kísérése),
* ellátja a tanyagondnoki szolgálat működtetésével kapcsolatos teendőket (pl. a szolgáltatást biztosító gépjármű tisztaságának, üzemképességének biztosítása).

A fent meghatározott feladatok konkrétan, napi teendőkként élelmiszer, gázpalack, tüzelő beszerzésében, gyógyszerek felíratásában és kiváltásában, takarmány beszerzésében jelennek meg. Igény szerint történik a betegek háziorvosi rendelőbe, polgármesteri hivatalba, okmányirodába, egyéb hivatalos helyre történő szállítása.

Ezen főbb feladatok mellett sok apró, napi szinten jelentkező probléma megoldásához is igénylik a segítséget.

Az ügyfélforgalom az alábbiak szerint alakul:

* 11 fő rendszeresen ellátott,
* 1 fő részére ebéd szállítása,
* 5-6 fő/hét alkalomszerű szállítása orvosi rendelésre, ügyintézésre.

Napi szintű feladat a bevásárlás, a gyógyszerek felíratása és kiváltása, illetve az orvosi rendelésre történő szállítás, mely 3-4 főt érint, illetve az ebéd házhozszállítása 1 fő részére.

A tavalyi évben a koronavírus járvány miatt elrendelt korlátozások (márciustól júniusig terjedő időszakban) ideje alatt lényegesen kevesebb volt a betegszállítási, illetve a személyes ügyintézésre történő szállítási feladat. Viszont aktívan részt vettem az önkormányzat által biztosított ételosztásban, amihez még kapcsolódott a napi szintű gyermekétkeztetés biztosítása.

December és január hónapban a kiemelt feladat a nyugdíjasok karácsonyi csomagjának, illetve az élelmiszercsomagok és a szociális célú tűzifa kiszállítása, melyet az ellátási körzettől függetlenül végzek a település teljes területén.

A napi feladatokról rendeletben meghatározott adattartalmú tevékenységnaplót és gépjármű menetlevelet vezetek.

A feladatok maradéktalan ellátásához elengedhetetlen, hogy az ellátást igénybe vevőkkel jó kapcsolatot alakítsak ki. Jó kapcsolatot alakítottam ki a háziorvosokkal, a védőnőkkel, a családsegítő és gyermekjóléti szolgálat munkatársaival.

A szolgálatok működésére vonatkozó jogszabályokat maradéktalanul betartom. A segítőkészség, problémamegoldó képesség önmagában nem elég, a tanyagondnoki munka megköveteli az ellátottakkal való szakszerű bánásmódot is, ami állandó továbbképzési kötelezettséget jelent.

Jogszabály is rendelkezik a kötelező továbbképzések teljesítéséről. 5 éves ciklusokban 60 kreditpontot kell összegyűjteni. A továbbképzéseket központilag szervezik. A tavalyi évben egyet sem sikerült elvégezni a pandémiás helyzet miatt. Az idei év első kétharmadában sem tudtak képzést indítani, de októberből elindítottak egy jelenléti képzést, melyen a nyársapáti, kocséri és törteli kollegákkal veszünk részt, illetve két kötelező online képzést végeztem el. Így várhatóan a jövő évben meghirdetésre kerülő továbbképzéssel sikerül teljesíteni határidőre a szükséges kreditpontok megszerzését.

Kérjük a Tisztelt Képviselő-testületet, hogy a beszámolónkat elfogadni szíveskedjen.

Csemő, 2021. november 10.

Szűcs Ferenc

tanyagondnok