****

**Tárgy:**  **Csemő Község Önkormányzata Szervezeti és Működési Szabályzatáról szóló 12/2019. (X. 29.) rendelete 1. számú mellékletének kiegészítése**

**E L Ő T E R J E S Z T É S**

**Csemő Község Képviselőtestületének**

**2021. november 17-én tartandó ülésére**

Tisztelt Képviselő-testület!

2021. január 1-én, majd július 1-én is módosult a településkép védelméről szóló 2016. évi LXXIV. törvény.

A hivatkozott jogszabály 8. § (2) b), c), d) és e) pontjai módosultak úgy, hogy a településképi véleményezési eljárást, a településképi bejelentési eljárást és a településképi kötelezést az önkormányzat folytathatja le – változás a gyakorlatban azt jelenti, hogy a településképi eljárásokat a polgármestertől a képviselő-testület hatáskörébe tette.

A gyakorlatban ez azt jelenti, hogy a szoros eljárási határidők miatt – ha kérelem érkezik, azonnal össze kell(ene) hívni a testületet.

A jogszabály arról is rendelkezik, hogy folyó év október 31-ig dönthetnek a testületek ennek a hatáskörnek a polgármesterhez történő delegálásáról, nevesítve egyúttal azt is, hogy az október végi határidőig a polgármester jogszerűen lefolytathatja ezeket az eljárásokat.

Elsődlegesen kérem a Tisztelt Képviselők véleményét arról, hogy a hatáskör címzettje maradjon-e a Képviselő-testület?

Ha igen, akkor nincs további teendőnk.

Ha a Tisztelt Képviselők arról döntenek, hogy a feladat ellátása kerüljön vissza polgármesterhez, akkor szükséges a Csemő Község Önkormányzata Szervezeti és Működési Szabályzatáról szóló 12/2019. (X. 29.) rendelete 1. számú mellékletének kiegészítése az alábbiak szerint:

**Polgármesterre átruházott hatáskörök**

**…**

**4. A településképi eljárásokkal kapcsolatos testületi hatáskörök gyakorlása.**

A Szervezeti és Működési Szabályzat törzsszövege és egyéb rendelkezései változatlan tartalommal hatályukban fennmaradnak.

Kérem az előterjesztés megtárgyalását.

Csemő, 2021. november 10.

Dr. Lakos Roland

polgármester

1. **számú melléklet**

**Csemő Község Önkormányzatának Szervezeti és Működési Szabályzatáról szóló**

**12/2019. (X. 29.) rendelethez**

**Polgármesterre átruházott hatáskörök**

1. 2 millió Ft értékhatárig szerződéseket, megállapodásokat köthet a képviselő-testület nevében a testület utólagos jóváhagyásával.
2. Egyszeri segélyek kifizetését engedélyezheti, esetenként 5.000.- Ft értékhatárig a szociális segélykeret terhére.
3. Közköltségen történő temetés kifizetését engedélyezheti a szociális keret terhére a rászorultság mérlegelésével.
4. **A településképi eljárásokkal kapcsolatos testületi hatáskörök gyakorlása.**

Csemő, 2021. november „….“

Dr. Kovács Tímea Dr. Lakos Roland

jegyző polgármester